વ્હાઈટ હાઉસની પ્રેસ સચિવ સારા સેંડર્સે જણાવ્યું હતું કે, ‘રાષ્ટ્રપતિને કિમ જોંગ-ઉનનો પત્ર મળ્યો છે. જે ખુબ જ સકારાત્મક પત્ર છે. આ પત્રથી એ વાત જાહેર થાય છે કે, ઉત્તર કોરિયા કોરિયાઈ પ્રાયદ્વીપને પરમાણું હથિયારોથી મુક્ત કરાવવાની પોતાની પ્રતિબદ્ધતા યથાવત રાખી છે. આ પત્રનો પ્રાથમિક ઉદ્દેશ્ય રાષ્ટ્રપતિ સાથે વધુ એક બેઠક નિર્ધારીત કરવાનો હતો. જોકે બંને નેતાઓ વચ્ચે બીજી બેઠક યોજવાની વાતચીત ચાલી જ રહી છે. પણ હજી સુધી આ મામલે નિર્ણય લેવાયો નથી.